text: [{"text_idx": "#000003", "text": "Vi\u00f0 sja\u0301lvbodnari orku virkar Rey\u00f0i Krossur F\u00f8roya fyri at hja\u0301lpa, har ney\u00f0in er st\u00f8rst, b\u00e6\u00f0i i\u0301 F\u00f8royum og kring heimin. Betri Stu\u00f0ul hevur i\u0301 mong a\u0301r stu\u00f0la teirra arbei\u00f0i. Eitt av afturvendandi tilt\u00f8kunum, vit stu\u00f0la, er hei\u00f0ursl\u00f8n til A\u0301rsins fyrstuhja\u0301lpara \u2013 eitt a\u0301tak, sum er vi\u00f0 til at betra um trygdina hja\u0301 okkum \u00f8llum. Ny\u0301ggjasta a\u0301taki\u00f0, vit hava gj\u00f8rt saman vi\u00f0 Rey\u00f0a Krossi er at geva \u00f8llum 7. flokkum i\u0301 F\u00f8royum skei\u00f0 i\u0301 1. hja\u0301lp."}, {"text_idx": "#000004", "text": "Allir 7. flokkar i\u0301 F\u00f8royum fingu eina heilt serliga jo\u0301laga\u0301vu i\u0301 2022. Tey sleppa at taka fyrstuhja\u0301lparskei\u00f0 og l\u00e6ra, hvussu tey skulu bera seg at, um onkur smellur um ella tey ver\u00f0a fyrst a\u0301 sta\u00f0num i\u0301 eini vanlukku. Mentama\u0301lara\u0301\u00f0i\u00f0, Rey\u00f0i Krossur og Betri samstarva um a\u0301taki\u00f0."}, {"text_idx": "#000005", "text": "Ta\u00f0 ver\u00f0a fo\u0301lkasku\u0301larnir vi\u00f0 Mentama\u0301lara\u0301\u00f0num a\u0301 odda, sum saman vi\u00f0 Rey\u00f0a Krossi F\u00f8roya standa fyri hesi ga\u0301vuni, i\u00f0 Betri letur og fi\u0301ggjar."}, {"text_idx": "#000006", "text": "Hugskoti\u00f0 er einfalt: B\u00f8rn eru nom i\u0301 hesum aldrinum, og tey eru hartil no\u0301g bu\u0301gvin til at taka a\u0301byrgd i\u0301 eini a\u0301lvarsamari st\u00f8\u00f0u, um tey hava fingi\u00f0 go\u0301\u00f0a fra\u0301l\u00e6ru i\u0301, hvussu tey skulu bera seg at."}, {"text_idx": "#000008", "text": "Duga tey fyrstuhja\u0301lp, kunnu tey bjarga li\u0301vinum a\u0301 \u00f8\u00f0rum, um illa vil til. Ta\u00f0 er besta ga\u0301van, vit kunnu geva \u2013 b\u00e6\u00f0i n\u00e6mingunum og samfelagnum, sum heild. Ta\u00f0 er ein i\u0301l\u00f8ga i\u0301 eitt h\u00e6gri trygdarstig, ti\u0301 tess fleiri, i\u00f0 duga fyrstuhja\u0301lp, tess tryggjari eru vit \u00f8ll."}, {"text_idx": "#000009", "text": "Ta\u00f0 er vor\u00f0i\u00f0 si\u00f0venja, at stu\u00f0ulsgrunnurin hja\u0301 Betri letur peningaga\u0301vur undan jo\u0301lum, i\u00f0 antin skapa tryggleika, fyribyrgja sju\u0301ku ella gagna samfelagum. Og i\u0301 a\u0301r ver\u00f0a ta\u00f0 so allir 7. flokkar i\u0301 F\u00f8royum, sum fa\u0301a eina sto\u0301ra jo\u0301laga\u0301vu \u2013 nevniliga f\u00f8rleikarnar at bjarga li\u0301vinum a\u0301 \u00f8\u00f0rum."}, {"text_idx": "#000014", "text": "Hvat vir\u00f0i hevur ta\u00f0 fyri eitt foreldrapar at si\u0301ggja barn si\u0301tt vaksa upp? Ella fyri eini hju\u0301n at kunna gerast gomul saman? Ella fyri eitt barn at hava foreldrini at sty\u00f0ja seg til?"}, {"text_idx": "#000016", "text": "Og ti\u0301 kunnu vit heldur ikki seta vir\u00f0i a\u0301 ta\u00f0, sum tit, fyrstuhja\u0301lparar, gera, ta\u0301 i\u00f0 tit bjarga li\u0301vi."}, {"text_idx": "#000018", "text": "Og restin av li\u0301vinum handlar ikki bara um hetta eina menniskja, sum tit bjarga. Ta\u00f0 handlar eisini um \u00f8ll tey mongu, sum a\u0301 ymsar ma\u0301tar var\u00f0a av. Ta\u00f0 handlar um familju og vinir. Um starvsfelagar, i\u0301tro\u0301ttafelagar og onnur, i\u00f0 standa n\u00e6r."}, {"text_idx": "#000021", "text": "Men vit eru errin av at kunna lata a\u0301rsins fyrstuhja\u0301lpara eina t\u00f8kk og eina vir\u00f0isl\u00f8n her i\u0301 dag."}, {"text_idx": "#000022", "text": "Nu\u0301 Rey\u00f0i Krossur a\u0301rliga hei\u00f0rar a\u0301rsins fyrstuhja\u0301lparar, fa\u0301a vit \u00f8ll eina a\u0301minning um ty\u0301dningin av at duga fyrstuhja\u0301lp. Ti\u0301 ju\u0301 fleiri kunnu tra\u00f0ka til \u2013 ju\u0301 tryggari eru vit \u00f8ll."}, {"text_idx": "#000025", "text": "Ti\u0301 fegnast vit eisini um, at Betri nu\u0301 rindar fyri eitt a\u0301tak, sum skal l\u00e6ra allar 7. floks n\u00e6mingar i\u0301 landinum fyrstuhja\u0301lp. Vit halda, at hetta er besta ga\u0301van, vit kunnu veita \u2013 og vit eru sera fegin um, at myndugleikar og sku\u0301lar hava tiki\u00f0 so v\u00e6l i\u0301mo\u0301ti hugskotinum."}, {"text_idx": "#000029", "text": "Sja\u0301lvbo\u00f0in i\u0301 samaritt-t\u00e6nastuni hava go\u0301\u00f0a u\u0301tbu\u0301gving innan fysiska og sa\u0301larliga fyrstuhja\u0301lp og arbei\u00f0a vi\u00f0 at veita fyrstuhja\u0301lp til alt fra\u0301 sma\u0301snuddum til st\u00f8rri ska\u00f0atilbur\u00f0ir og at geva professionel bo\u00f0 vi\u0301\u00f0ari til eitt nu\u0301 sju\u0301krabil og l\u00f8gregluna."}, {"text_idx": "#000030", "text": "Harumframt stu\u00f0lar Betri Stu\u00f0ulsgrunnurin Rey\u00f0a Krossi vi\u00f0 200.000 kro\u0301num til at skipa fyri einari ty\u0301\u00f0andi va\u0301\u00f0akanning i\u0301 F\u00f8royum u\u0301t fra\u0301 altjo\u0301\u00f0a leisti, sum skal ly\u0301sa, hv\u00f8rjir va\u0301\u00f0ar eru til sta\u00f0ar i\u0301 F\u00f8royum i\u0301 dag, og hvat kann v\u00e6ntast i\u0301 framti\u0301\u00f0ini. Hendan vitan skal bru\u0301kast til at ey\u00f0merkja vandar og harvi\u00f0 fyribyrgja og skipa tilbu\u0301gving."}, {"text_idx": "#000031", "text": "Betri Stu\u00f0ulsgrunnurin stu\u00f0lar Rey\u00f0a Krossi vi\u00f0 200.000 kro\u0301num til at skipa fyri einari ty\u0301\u00f0andi va\u0301\u00f0ameting i\u0301 F\u00f8royum u\u0301t fra\u0301 altjo\u0301\u00f0a leisti, sum skal ly\u0301sa, hv\u00f8rjir va\u0301\u00f0ar eru til sta\u00f0ar i\u0301 F\u00f8royum i\u0301 dag, og hvat kann v\u00e6ntast i\u0301 framti\u0301\u00f0ini. Hendan vitan skal bru\u0301kast til at ey\u00f0merkja vandar og harvi\u00f0 fyribyrgja og skipa tilbu\u0301gving."}, {"text_idx": "#000033", "text": "\u2013 Stu\u00f0ulin hja\u0301 Betri kemur v\u00e6l vi\u00f0 og ger, at Rey\u00f0i Krossur veruliga f\u00e6r betra um humanitera hja\u0301lpararbei\u00f0i\u00f0 i\u0301 F\u00f8royum."}, {"text_idx": "#000034", "text": "Rey\u00f0i Krossur fer at bru\u0301ka va\u0301\u00f0ametingina til at menna trygdina i\u0301 F\u00f8royum, herundir at ly\u0301sa humaniterar va\u0301\u00f0ar i\u0301 f\u00f8royska samfelagnum, hv\u00f8rjir samfelagsborgarar eru i\u0301 st\u00f8rsta va\u0301\u00f0a, og hv\u00f8rjar f\u00f8rleikar f\u00f8royska samfelagi\u00f0 hevur fyri mo\u0301tst\u00f8\u00f0uf\u00f8ri og at loysa hesar avbjo\u0301\u00f0ingar. A\u0301 lei\u00f0 30 serfr\u00f8\u00f0ingar innan tilbu\u0301gving og sosialt arbei\u00f0i i\u0301 F\u00f8royum hava ja\u0301tta\u00f0 at vera vi\u00f0 i\u0301 kanningini."}, {"text_idx": "#000035", "text": "Fremsta endama\u0301li\u00f0 hja\u0301 Betri Stu\u00f0ul er at skapa tryggleika umvegis stu\u00f0ul. Hetta gera vit vi\u00f0 at stu\u00f0la a\u0301t\u00f8kum, felagsskapum og verk\u00e6tlanum, sum betra tryggleika, heilsu og samfelag okkara."}]